**KLAIPĖDOS MIESTO SAVIVALDYBĖS ANTIKORUPCIJOS KOMISIJA**

**2017 M. KOVO 28 D. POSĖDŽIO PROTOKOLAS**

2017-04-05 Nr. TAR1-38

Posėdis įvyko 2017-03-28, prasidėjo 15.00 val., baigėsi 16.20 val.

Posėdžio vieta - Liepų g. 11, Klaipėda, Tarybos posėdžių salė.

Posėdžio pirmininkas - Rimantas Didžiokas.

Posėdžio sekretorius – Linas Ališauskas.

Dalyvavo komisijos nariai: Darius Baleika, Antanas Gimbutas, Vitalijus Juška, Rūta Kambaraitė, Meilutė Katauskienė, Andrej Kugmerov, Danguolė Netikšienė, Marius Pankevičius, Lilija Petraitienė, Nina Puteikienė.

Dalyvavo: Germanas Čepas.

DARBOTVARKĖ:

1. Dėl Klaipėdos miesto savivaldybės 2017-2019 m. korupcijos prevencijos programos priemonių plano įgyvendinimo (komisijos narių kuruojamų sričių tvirtinimas). Pranešėjas – R. Didžiokas.
2. Išvados dėl korupcijos pasireiškimo tikimybės savivaldybėje 2016-2017 metais „Nekilnojamojo turto objektų, kurie yra netvarkomi arba apleisti, arba nenaudojami, arba naudojami ne pagal paskirtį, nustatymo ir tokių objektų einamųjų metų sąrašo sudarymo bei keitimo procedūrų vykdymo srityje“ pristatymas. Pranešėja - J. Paulikienė.
3. Dėl savivaldybės socialinio būsto plėtros. Pranešėja – L. Petraitienė.
4. Antikorupcijos komisijos veiklos ataskaitos svarstymas. Pranešėjas - R. Didžiokas.

1. SVARSTYTA (15.00 - 15.11) Dėl Klaipėdos miesto savivaldybės 2017-2019 m. korupcijos prevencijos programos priemonių plano įgyvendinimo (komisijos narių kuruojamų sričių tvirtinimas).

Pranešėjas – R. Didžiokas pateikė minėtos programos plano priemones ir už šių priemonių įgyvendinimą atsakingų asmenų (komisijos narių) sąrašą, paprašė pateikti klausimus, pasiūlė pateikti pastabas ir pasiūlymus, o jų nesulaukus – balsuoti dėl pritarimo jo pateiktam projektui.

NUTARTA (bendru sutarimu): patvirtinti Antikorupcijos komisijos narių atsakomybės sritis, įgyvendinant 2017 – 2019 m. korupcijos prevencijos programos priemonių planą:

|  |  |  |  |
| --- | --- | --- | --- |
| **Eil. Nr.** | **Plano priemonės** | **Atsakingi komisijos nariai** | **Vykdančiosios institucijos, atsakingi asmenys** |
| 1. | Pirmojo programos tikslo „Siekti didesnio sprendimų ir procedūrų skaidrumo, viešumo, atskaitingumo visuomenei ir jos dalyvavimo priimant sprendimus“ priemonės (Viso – 7 priemonės) | Lilija PetraitienėVitalijus JuškaSaulius LiekisRuslan Schneiderat | Savivaldybės institucijų, įmonių ir įstaigų vadovai ar jų paskirti asmenys;Savivaldybės administracijos Viešųjų pirkimų skyrius;Savivaldybės administracijos Informavimo ir e. paslaugų skyrius;Savivaldybės administracijos Švietimo skyrius; Savivaldybės švietimo įstaigų vadovai;Savivaldybės administracijos Personalo skyrius |
| 2. | Antrojo programos tikslo „Užtikrinti skaidrų ir racionalų prekių, darbų ir paslaugų pirkimą bei Savivaldybės ir valstybės biudžeto lėšų panaudojimo tvarką) priemonės (viso – 6 priemonės) | Nina PuteikienėDarius BaleikaMindaugas Prialgauskas |
| 3. | Trečiojo programos tikslo „Supažindinti Savivaldybės institucijose, įmonėse ir įstaigose dirbančius ar einančius pareigas asmenis bei Savivaldybės gyventojus su korupcijos keliamu pavojumi, didinti šių asmenų nepakantumą korupcijai“ priemonės (Viso – 5 priemonės) | Nina PuteikienėAntanas GimbutasLilija PetraitienėDanutė Galvelienė |
| 4. | Ketvirtojo programos tikslo „Atlikti antikorupcinės situacijos vertinimą Savivaldybėje“ priemonės (viso – 4 priemonės) | Andrej KugmerovDanguolė NetikšienėMarius Pankevičius |
| 5. | Penktojo programos tikslo „Tobulinti korupcijos prevencijos ir kontrolės vykdymo Savivaldybėje tvarką“ priemonės (Dvi priemonės) | Rimantas DidžiokasMeilutė KatauskienėRūta Kambaraitė |

2. SVARSTYTA (15.12 – 15.23). Išvados dėl korupcijos pasireiškimo tikimybės savivaldybėje 2016-2017 metais „Nekilnojamojo turto objektų, kurie yra netvarkomi arba apleisti, arba nenaudojami, arba naudojami ne pagal paskirtį, nustatymo ir tokių objektų einamųjų metų sąrašo sudarymo bei keitimo procedūrų vykdymo srityje“ pristatymas.

Pranešėja - Julija Paulikienė, Teisės skyriaus vyr. specialistė, informavo, kad jos pristatoma išvada parengta 2016 m. IV ketv., paminėjo kur viešinama minėta išvada, pristatė apie ką buvo tyrimas, koks tyrimo laikotarpis, taip pat išvados esmę ir kt.

Klausimus pranešėjai uždavė L. Petraitienė, R. Didžiokas, N. Puteikienė.

NUTARTA (bendru sutarimu): kreiptis į savivaldybės administraciją su prašymu pateikti Antikorupcijos komisijai svarstymui ir antikorupciniam vertinimui patobulinto Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto nustatymo tvarkos aprašo projektą, iki pastarasis bus pateiktas svarstymui Klaipėdos miesto savivaldybės tarybai.

3. SVARSTYTA (15.24 – 15.50) . Dėl savivaldybės socialinio būsto plėtros.

Pranešėja – L. Petraitienė informavo apie jos vadovautos Komisijos darbo grupės atliktą tyrimą, siekiant atsakyti, kodėl vykdant socialinio būsto plėtrą savivaldybėje orientuojamasi į būsto statybą, o ne būsto (atskirų butų) pirkimą. Pranešėja pateikė tam tikrą motyvaciją, jog perkant sąlyginai pigesnius butus, vėliau tenka papildomai mokėti už pastato renovaciją, papildomą pritaikymą spec. poreikiams (tai sudėtinga senos statybos namuose), dėl ko perkamo buto kvadrato savikaina priartėja prie naujo/statomo buto kvadrato kainos, o kokybine prasme vis tiek stipriai atsilieka. Palaikė orientaciją į naujo būsto statybą.

N. Puteikienė domėjosi, kodėl savivaldybė vis dar turi butų senamiestyje (kaip prestižinėje vietoje). D. Netikšienė informavo, jog artimiausiu metu paskutiniai nuomininkai iš Žvejų g. esančių butų persikels į kitus butus, o Žvejų g. butai ruošiami pardavimui. Svečias G. Čepas (pavėlavęs) išreiškė abejones dėl savivaldybės užsakymu statomo būsto savikainos pagrįstumo.

NUTARTA: (balsavus už-10, prieš-0, susilaikė-1 (N. Puteikienė):

1. Pritarti Antikorupcijos komisijos darbo grupės išvadai, kad įgyvendinant socialinio būsto plėtros investicinį projektą, galimybių korupcijos apraiškoms atsirasti nenustatyta.
2. Pasiūlyti Antikorupcijos komisijos darbo grupės vadovei L. Petraitienei paruošti atsakymą pareiškėjui M. Luiniui apie atlikto tyrimo rezultatus.
3. Palikti Antikorupcijos komisijos stebėseną savivaldybės socialinio būsto plėtrai, kaip jautrią visuomenei veiklos sritį.

Pertrauka 15.50 val.

Posėdis tęsiamas 16.00 val.

4. SVARSTYTA. Antikorupcijos komisijos veiklos ataskaitos svarstymas.

Pranešėjas - R. Didžiokas trumpai pristatė ataskaitą, paminėjo svarbiausias jos dalis, akcentavo kai kuriuos niuansus, pasidalino abejonėmis dėl Klaipėdos miesto savivaldybės tarybos 2016-10-24 pavedimo Nr. T-9 Antikorupcijos komisijai atlikti jau priimto teisės akto antikorupcinį vertinimą.

Klausimus pranešėjui uždavė svečias G. Čepas. L. Petraitienė pranešėją informavo apie posėdžio metu Antikorupcijos komisijai įteiktą savo raštą dėl DNSB administratorių atrankos.

NUTARTA. Pritarti (vienbalsiai) Antikorupcijos komisijos 2016 m. veiklos ataskaitai.

|  |  |
| --- | --- |
| Posėdžio pirmininkas | Rimantas Didžiokas |
|  |
|  |
| Posėdžio sekretorius | Linas Ališauskas |